text: যতীন্দ্রনাথ সেনগুপ্ত () (জন্ম: ২৬ জুন, ১৮৮৭ - মৃত্যু: ১৭ সেপ্টেম্বর, ১৯৫৪) বাংলা ভাষার কবি ও লেখক।
  
  জন্ম ও শিক্ষাজীবন
  তাঁর জন্ম পশ্চিমবঙ্গের পূর্ব বর্ধমান জেলার পাতিলপাড়ায় মাতুলালয়ে । পৈতৃক নিবাস পশ্চিমবঙ্গের নদীয়া জেলায় শান্তিপুরের অদূরে হরিপুর গ্রামে।
  তিনি ১৯১১ সালে হাওড়ার শিবপুর ইঞ্জিনিয়ারিং কলেজ থেকে স্নাতক পাশ করেন।
  
  কর্মজীবন
  ইঞ্জিনিয়ারিং পাস করে নদীয়া জেলা বোর্ড ও পরে কাশিমবাজার রাজ স্টেটে কাজ করেন।
  
  সাহিত্যজীবন
  পেশাগত জীবনে তিনি ছিলেন প্রকৌশলী এবং নদীয়া জেলা বোর্ড ও কাশিমবাজার স্টেটে তিনি ওভারসীয়ার হিসেবে কাজ করেন। বাংলা কাব্যকে তিনি সনাতন ভাবালুতা ও রহস্যময়তার নিগড় থেকে মুক্ত করতে যত্নবান ছিলেন। সে-জন্য বাংলা কাব্যকে অবাস্তব কল্পনার জগৎ থেকে কঠোর বাস্তবে নিয়ে আসার ক্ষেত্রে তাকে একজন পথিকৃৎ বলা চলে। বোধগম্য কারণেই তার কাব্যে ব্যাঙ্গের সুর তীব্র এবং কাব্যের নামকরণও তাই ভিন্নধর্মী।
  
  কবিতাবলি
   অনুপূর্বা(১৯৪৬)
   মরুমায়া (১৯৩০),
   সায়ম (১৯৪০),
   ত্রিযামা (১৯৪৮),
   কাব্য পরিমিতি(১৯৩১),
   মরীচিকা (১৯২৩), 
   মরুশিখা (১৯২৭),
   নিশান্তিকা (১৯৫৭) প্রভৃতি তার কাব্যগ্রন্থ।।
  শেষ বয়সে ম্যাকবেথ, হ্যামলেট, ওথেলো, শ্রীমদ্ভগবদগীতা, কুমারসম্ভব ইত্যাদির অনুবাদকাজে আত্মনিয়োগ করেছিলেন।
  
  তথ্যসূত্র
  
  বহি:সংযোগ
  
  বিষয়শ্রেণী:১৮৮৭-এ জন্ম
  বিষয়শ্রেণী:১৯৫৪-এ মৃত্যু
  বিষয়শ্রেণী:বাঙালি কবি
  বিষয়শ্রেণী:স্কটিশ চার্চ কলেজ, কলকাতার প্রাক্তন শিক্ষার্থী
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
title: যতীন্দ্রনাথ সেনগুপ্ত